leoeosseus: novembro 2019\nIsto pasa por pasear\nDeixei a Leo no campo de fútbol da Sangriña, na Guarda e botei a andar cara a vila.\nNun cruce para a subida ao monte Santa Tegra topei o guerreiro castreño este.\nEra domingo pero o día seguinte era o día contra a violencia sexista e esta pintada viña ben.\nTopei outras pintadas polo paseo da beiramar.\nNunha pista de skate uns ollos verdes miraban fixamente.\nAs casas son variadas de cores e a cercanía de Portugal faise notar nos azulexos de muitas fachadas. Ao primeiro pensaba que esta casa tiña manchas de humidade tapadas con pintura branca pero decateime de que son nubes nun ceo azul con gaivotas e un helicóptero.\nSouben algo máis da Guarda pero tamén me mollei cando se pechou a chover.\nEsta vila merece unha visita futura con máis vagar.\nenviado por paideleo @ 10:08 p.m. 0 comentarios\nCentésimo primeiro mes\nA Xela encántalle tocar o piano e aprender cancións nel. Non esqueceu a flauta e incluso toca algunha canción cunha man soa. Non quedan aí as características da xoubiña senón que tamén é ecoloxista e non ía votar por ningún partido porque non falaban da contaminación. Unha cousa mala que ten é que é hipocondriaca obsesiva e ata se queixa de que non sente o seu corazón ás veces. Como teña o máis mínimo golpe xa ten medo a sangrar e a non curarse. Espero que lle vaia pasando coa idade.\nenviado por paideleo @ 8:34 p.m. 0 comentarios\nEsta semana mandou a borrasca Cecilia e así dous porcos de Arbo pasaron a outra vida mentres o matador e agarradores " mollabamos a papadela ". E alí aprendín a palabra " veta " para definir o músculo que agarra a lingua á boca.\nCecilia ou Icía é a patroa da música e hoxe gocei coa actuación das cantareiras de Fonteliño, un grupo local que reparte cancións alegres, rosquillas e convidan a bailar cun fondo cheo de imaxes antigas da vila e da xente de Vilaguindastre.\nCon quen non puido Cecilia foi coa estrea da páxina de viaxes pola Ribeira Sacra da familia onde con todo o cariño e o saber, convidan a coñecer esta zona galega tan interesante.\nNo día da infancia naceu a páxina " Arribeirados " cunha chea de iniciativas marabillosas.\nEtiquetas: acedre, etnografía X, lingua XIII\nenviado por paideleo @ 12:00 a.m. 1 comentarios\nSeica o informa Pisa sobre lectura en España deu uns resultados tan malos que teñen que repetilos. Neste caso foi unha falcatruada dos rapaces que a todo contestaban que si ou que non.\nE é que ler cada vez é máis complicado. Xa se todo está escrito coma sempre require o seu traballiño pero se o complican con linguaxe non sexista, inclusivo e retorto pode distraer. Así no Farode Vigo de onte temos esta nova sobre animais abandonados coa expresión " perros y perras " e " gatos y gatas " que xa me tardaba en sair esta estupidez. Iso si, deixan atrás " voluntarias " e "socias " e " apadrinan " por non seguir.\nTanta trapallada escriben que nin corrixen e na segunda liña desta nova din " bachear los socavones " en troques de " parchear ".\nE queren que os estudantes lean !.\nCando se desfán as nubes o Leo ponse coma un pitiño xogando ao fútbol.\nCando se desfán as nubes a xente vai votar en cabalo ou iso cría eu cando o xenete parou antes do colexio electoral no bar agora chamado Clandestino.\nCando se desfán as nubes un cliente chámalle " aristocrática " á camareira porque se pon nervosa cando petan co canto dunha moeda no mostrador.\nCando se desfán as nubes xogar ao xadrez ou ao pingpong é unha boa alternativa.\nCando así se desfán as nubes temos que prender cheminea e calefacción.\nO tempo case non o poden mudar os políticos pero a factura da calefacción ben a poderían rebaixar os que entren hoxe.\nEtiquetas: curiosidades XX, leo XIII\nSen tempo para reflexionar\nDescubrín un lugar para comer cheo de pintadas que ben valerá unha visita futura. E todo foi porque acompañei a Xela a un campeonato de xadrez do clube Axedrez Mos. Foron cinco partidas e a cada partida Xela ía subindo de mesa ata que na última xogou co primeiro e perdeu e quedou nun excelente segundo posto. Agora Xela está toda contenta co seu trofeo que é ben xeitoso e xa lle dixen que ten que limparlle o po.\nAgora vou reflexionar para mañá.\nenviado por paideleo @ 10:53 p.m. 0 comentarios\nSerían as zarrotas ?\nLevo uns días co estómago inchado, as tripas falando, solto e con gases e non sei se sería culpa dunhas curmás das da foto que as comín e xa non estaban frescas. Non sei.\nO que sei que esta fin de semana longa por mor da fumigación da empresa estiven mal e pechado polo mal tempo.\nXa virán tempos millores !.\nenviado por paideleo @ 8:11 p.m. 1 comentarios


Máis de 160 persoas participaron nas dúas visitas teatralizadas á Ponte Ledesma\nMáis de 160 persoas participaron nas dúas visitas teatralizadas á Ponte Ledesma, organizadas polo Concello de Boqueixón, en colaboración co veciño de Vila de Cruces. A última das sesións desenvolveuse o pasado sábado 10 de marzo e contou coa presenza de arredor de 50 asistentes. A esta segunda cita acudíu o alcalde de Boqueixón, Manuel Fernández, quen se amosou moi satisfeito polo interese suscitado por estas actividades.\nAínda que as previsións meteorolóxicas apuntaban a condicións adversas, o tempo deu unha tregua ata o final do percorrido. Este foi dirixido polo guía turístico e actor Suso Martínez, que encarnou ao Capitán do Armamento Popular de Trasdeza, Benito Martínez, e que levou aos asistentes por puntos de interese coma o Campo do Río, a propia ponte medieval ou a veciña parroquia de Gres.\nA través desta personaxe, explicouse aos presentes como no 1809 se libraba unha batalla nesta emblemática ponte entre as tropas de Napoleón e o exército de campesiños. A súa valentía e loita levou a parar, aínda que fose temporalmente, o avance do exército francés grazas ao apoio dos veciños e veciñas que batallaron armados con trabucos e apeiros de labranza.\nDende o Concello de Boqueixón valoraron moi positivamente a boa acollida destas visitas teatralizadas. De feito, a intención é darlles continuade para o próximo ano, cando se cumpran os 210 anos desta efeméride, e incorporando varias novidades.


O 'Cultura Quente 2020' preséntase en cinco bloques temáticos que apostan pola creatividade local - Pontevedra Viva\nPresentación de 'Cultura Quente 2020'\nMartes 7 de Xullo, 2020 ás 17:27 do Martes 7 de Xullo, 2020\nA edición 23 de 'Cultura Quente' para este verán será especial con motivo das circunstancias derivadas pola expansión da Covid-19. Este martes, o Concello de Caldas de Reis presentaba a programación para esta cita que comezará o 16 de xullo e finalizará o 22 de agosto.\nTodas as actividades van celebrarse en espazos do municipio coa intención de potenciar o comercio local e a hostalería. Tamén se quere dar protagonismo aos artistas do ámbito local a través dun programa que conta con cinco bloques temáticos.\nPor unha banda, proponse a 'Música da escola', unha iniciativa para todos os xoves en diferentes rúas da vila. Neste caso, os protagonistas serán os instrumentistas da Escola Municipal de Música de Caldas.\nAs prazas contarán todos os venres e sábados con concertos de músicos e bandas locais na proposta denominada 'Son Cileno'. Mentres que os domingos será o momento para as gaitas, fanfarrias e charangas, que realizarán pasarrúas á hora do vermú. Aos músicos uniranse os xigantes e cabezudos.\nO deporte tamén terá oco nesta programación no apartado 'Brincadeira'. Realizaranse actividades deportivas para escolares e fitness para público adulto. Ademais, durante a última semana de xullo tamén se organizará un campamento urbano.\nKaldarte 2020 será o título da mostra artística que se inclúe nesta edición coa incorporación dunha exposición de fotografía no Auditorio Municipal.\nA programación iniciarase cunha sesión de Contacontos para adultos de Ángeles Boás o 16 de xullo e as propostas musicais do 'Cultura Quente' está previsto que comecen o 17 de xullo actúe a Pequeña Gran Compañía mentres que ao día seguinte serán Soúldiers os que se suban ao escenario.\nXa o 23 de xullo, Chorinhos e Afíns actuarán no Festival para deixar paso o venres 24 a Os Meninos e o sábado 25 a Os d'Abaixo. O Trío Kalani actuará o 30 e Gradín Tom & Reverendo ofrecerán o seu concerto o venres 31. Todos os concertos desenvolveranse entre os escenarios do Campo da Torre, a Praza das Palmeiras e A Tafona.\nAs actividades contarán cun límite de capacidade asumindo a normativa establecida con motivo da pandemia. Será precisa unha inscrición previa para os actos de Brincadeira. O resto de eventos contarán con entrada libre ata que se complete o límite previsto de público permitido.\nDurante a presentación, a concelleira de Cultura, María López, animou á cidadanía a participar nas propostas cunha conduta responsable cumprindo coas normas sanitarias e de hixiene establecidas.


A Agadic inicia 'Focus GalicianTunes' cun concerto de Leilía, Os D'Abaixo e Susana Seivane en Santiago - AGADIC\nA Agadic inicia 'Focus GalicianTunes' cun concerto de Leilía, Os D'Abaixo e Susana Seivane en Santiago\nA Sala Capitol acolle a partir das 22.00 horas o evento, de entrada libre, co que dará comezo esta iniciativa de difusión da música galega á que están convidados os representantes de 28 festivais de referencia internacional\nO programa continuará o luns no Salnés con ‘showcases’ de Faltriqueira, Pepe Vaamonde Grupo e Alberto Conde Human Evolution Project, e o mércores na Coruña con Rosa Cedrón, TRIM, Alejandro Vargas Trío e Sumrrá\nA axenda preparada para estes programadores, que viaxan a Galicia desde 21 países nos días previos a Womex, inclúe tamén visitas culturais, gastronómicas e reunións de traballo con institucións e profesionais galegos do sector da música\nA Sala Capitol de Santiago de Compostela será mañá, a partir das 22.00 horas, o escenario das actuacións de Leilía, Os D’Abaixo e Susana Seivane, coas que dará comezo o programa de difusión da música galega Focus GalicianTunes, ao que asistirán os programadores de 28 festivais de referencia internacional.\nCon este concerto, de entrada libre ata completar a capacidade, a Axencia Galega das Industrias Culturais (Agadic) da Consellería de Cultura e Educación comparte co público esta iniciativa, que nos días seguintes se estenderá ao Salnés e á Coruña a través dunha axenda xa exclusivamente profesional de ‘showcases’, visitas culturais e reunións de traballo.\nOs 28 axentes culturais convidados foron seleccionados entre os principais delegados acreditados este ano no Womex, o meirande mercado da ‘world music’, que se celebrará inmediatamente despois de Focus na Cidade da Cultura de Galicia e na zona monumental de Santiago. O obxectivo é que coñezan de primeira man a nosa riqueza musical, paisaxística e gastronómica, buscando así repetir o éxito da experiencia desenvolvida en 2014 co gallo da anterior edición da World Music Expo en Compostela.\nEsta segunda edición de Focus GalicianTunes desenvolverá ata o día 19 un intenso calendario de traballo, para o que se conta tamén coa colaboración dos concellos de Santiago e da Coruña, da Deputación Provincial coruñesa e das bodegas Martín Códax, así como co apoio de Acción Cultural Española (AC/E) a través do Programa de Internacionalización da Cultura Española (PICE) na modalidade de Visitantes.\nDez artistas e grupos en cartel\nXunto coas reunións e as visitas socioculturais, o núcleo deste programa serán as 10 actuacións protagonizadas por outros tantos grupos e artistas galegos. Ademais do devandito concerto na Sala Capitol, Cambados e A Coruña acollerán os ‘showcases’ privados de Faltriqueira, Pepe Vaamonde Grupo, Alberto Conde Human Evolution Project, Rosa Cedrón, Alejandro Vargas Trío, TRIM e Sumrrá.\nEste cartel foi seleccionado entre as formacións que enviaron propostas a Womex, co obxectivo de dar conta da calidade, variedade de estilos e potencial internacional dos nosos artistas e grupos, que a Agadic difunde así mesmo a través da súa plataforma GalicianTunes.\nPola súa banda, os programadores participantes representan festivais chave no circuíto de distribución internacional da ‘world music’ en 21 países: ademais de España, Alemaña, Arxentina, Canadá, Chile, China, Corea, Dinamarca, Estados Unidos, Francia, Holanda, India, Irlanda, Italia, Malaisia, Marrocos, Noruega, Polonia, Portugal, Reino Unido e Rusia.\nEspectáculo de música e baile\nNo concerto de mañá, subirán ao escenario da Capitol tres coñecidas formacións dentro da música galega de raíz. Coas súas pandeiretas e voces, as integrantes de Leilía achegaranlles aos asistentes a súa singular aposta pola recuperación da nosa tradición oral. Pola súa banda, Os D’Abaixo convidarán ao público a sumarse ao seu espectáculo de música e baile a partir da reinterpretación de coñecidas pezas populares, mentres que Susana Seivane deixará constancia dunha visión contemporánea da gaita tradicional pola que ten acadado recoñecemento internacional.\nTras este espectáculo, o luns 17 a delegación porá rumbo cara á comarca do Salnés, cunha visita á Illa de Arousa e a Cambados, trala que terá lugar a actuación de Faltriqueira na terraza das bodegas Martín Códax. Xa pola tarde, neste mesmo escenario terán lugar os ‘showcases’ de Pepe Vaamonde Grupo e Alberto Conde Human Evolution Project.\nFocus GalicianTunes rematará o mércores 22, coincidindo co inicio de Womex en Santiago, cun encontro profesional entre os programadores convidados e os representantes de diferentes empresas musicais galegas que terá lugar ás 11.00 horas na Cidade da Cultura de Galicia.


A Xunta impulsa a creación dun espazo de reciclaxe e autorreparación de residuos no Rosal - Comarcas na Rede\nHomeBaixo MiñoO RosalA Xunta impulsa a creación dun espazo de reciclaxe e autorreparación de...\nA Xunta impulsa a creación dun espazo de reciclaxe e autorreparación de residuos no Rosal\nA Xunta de Galicia, a través da Consellería de Medio Ambiente, Territorio e Vivenda, vén de impulsar a creación dun espazo de reciclaxe e autorreparación de residuos no Concello do Rosal cun investimento de 30.000 euros ao abeiro da orde de axudas para o financiamento de actuacións en materia de residuos de competencia municipal.\nO delegado territorial da Xunta en Pontevedra, Luis López, e a directora xeral de Calidade Ambiental, Sostibilidade e Cambio Climático, Sagrario Pérez, visitaron esta mañá este novo servizo, emprazado nun edificio municipal da rúa Cumieira de Arriba que estaba en desuso, xunto á alcaldesa, Ánxela Fernández, o xefe territorial de Medio Ambiente, José Manuel González, e outros representantes municipais.\nEste espazo de autorreparación de residuos creouse a través do acondicionamento e adecuación do citado inmoble, situado a carón do CPI Manuel Suárez nunha zona con aparcadoiro e illa de reciclaxe, e coa adquisición de cinco bancos de traballo, ferramentas e outros materiais. Ademais, a axuda autonómica contempla a celebración de obradoiros, accións cidadás de sensibilización ambiental e colaboracións con entidades sen ánimo de lucro da zona que traballan en mercados de segunda man no marco da rede galega deste ámbito.\nEste novidoso espazo permitirá que os veciños do Rosal poidan reparar residuos ou utensilios inservibles ou en desuso, como mobles, roupa, pequenos electrodomésticos ou xoguetes, entre outros, e incluso que se poida outorgar unha segunda vida útil, a través da autorreparación, a obxectos aportados por outros veciños.\n“Dende a Xunta apostamos decididamente pola separación de residuos e a reciclaxe e apoiamos todas as iniciativas neste eido, xa que é fundamental para preservar o noso medio ambiente e o noso futuro, pero ademais agradecemos estas propostas tan novidosas, xa que permitirán que moitos obxectos volvan ter unha utilidade en vez de rematar no lixo, favorecendo ademais a economía circular e a sotibilidade”, significou o delegado territorial.\nEste proxecto foi financiado ao abeiro do Fondo Europeo de Desenvolvemento Rexional con cargo ao Programa Operativo Feder Galicia 2014-2020, co cal tamén se sufragou outra achega, de 47.458 euros, a prol do Concello do Rosal para o desenvolvemento de accións de fomento da compostaxe entre a veciñanza.


Un atropelo xunto a un colexio en Madrid deixa unha nena morta e dúas feridas - G24\nUn atropelo xunto a un colexio en Madrid deixa unha nena morta e dúas feridas\nA condutora era unha nai do colexio que daba marcha atrás\nA nena falecida tiña seis anos, e as feridas, en estado grave, dez e doce\nG24.gal 04/11/2021 19:10\nUn descoido da nai duns alumnos do colexio Fomento Montealto de Madrid, mentres conducía un monovolume automático, foi o causante do triplo atropelo que provocou este xoves a morte dunha nena de seis anos e feridas graves a outras dúas de dez e doce respectivamente. A muller tentaba aparcar o vehículo e daba marcha atrás, pero accidentalmente avanzou cara a adiante e causou o atropelo.\nSegundo confirmou Emerxencias Madrid, o suceso ocorreu sobre as 17:30 preto do colexio privado Fomento Montealto, en circunstancias que se investigan.\nUnha nena de seis anos entrou en parada cardiorrespiratoria, por causa das lesións sufridas, da que non puido ser recuperada a pesar dos intentos dos sanitarios do Samur-Protección Civil. As outras dúas nenas foron hospitalizadas.\nA Policía Municipal fíxose cargo da investigación do triplo atropelo. Segundo varias testemuñas, o accidente tivo lugar cando a persoa que conducía o turismo se despistou e atropelou frontalmente as vítimas, alumnas do centro educativo pero non familiares.\nMorre unha muller nun desprendemento de terra sobre o coche en que viaxaba en Asturias\nSTOP Accidentes pide que se revise o carné por puntos\nStop Accidentes reclama a creación dunha rede de atención integral ás vítimas


O atraco enerxético: lucro irracional e colonial\nOs recursos enerxéticos como vector estratéxico para o desenvolvemento das sociedades teñen que ser públicos. Sen embargo, no Estado Español son precisamente as empresas enerxéticas as que obteñen as máis altas taxas de rendibilidade.\nEvidentemente o interese xeral está supeditado de maneira perversa aos intereses dos oligopolios expropiadores dos recursos comúns. As súas estratexias de penetración e control do poder político exemplifícanse en feitos como a contratación de numerosos dirixentes políticos: Felipe González, Aznar, Boyer, Elena Salgado, Martín Villa, etc. Hai que garantir a toda costa, o lucro capitalista.\nCando falamos do nivel de pobreza social, adóitase recorrer a parámetros económicos como a renda das persoas ou o acceso á vivenda, pero moi poucas veces, se ten en conta o concepto de pobreza enerxética, ou como moito vémola supeditada ao factor da renda. É unha obviedade que a pobreza enerxética é un problema oculto a pesar da súa gravidade e a magnitude acadada na conxuntura actual.\nA raíces do problema están situadas no seu perfil estrutural como se ten dito. Os cinco oligopolios da electricidade que controlan o 95% desta enerxía, e por extensión o capitalismo, teñen como obxectivo único a obtención do lucro pola venda deste servizo. Prescinden de calquera outro factor de racionalidade e sustentabilidade, porque o seu fin único é o beneficio.\nA pobreza enerxética ten tres causas principias. A primeira é o baixo nivel de renda. A segunda é a falta de eficiencia enerxética das vivendas. E a terceira é propio o prezo da enerxía. Todas elas como vemos están vinculadas a un mal sistémico. Contextualizando hoxe esta problemática, é doado deducir a súa importancia ou impacto no drama que sofren as familias traballadoras cada día para sobrevivir.\nEstímase que un 16% de fogares de Galicia, non poden pagar o recibo da luz. Mesmo informes nada sospeitosos da Cruz Vermella estiman que un 58% das persoas atendidas durante o ano que remata, tiveron problemas para manter a casa a unha temperatura axeitada. E no 2012 as eléctricas cortáronlle o subministro a 1.400.000 fogares no Estado Español. No trienio 2007-2010 duplicáronse o número de familias que recorreron a Cáritas para pagar o recibo da luz.\nO atraco enerxético ademais da súa concepción aberrante, e en función soamente do lucro empresarial, utiliza ademais un instrumento diabólico de xestión de cómputo e cobro de enerxía. Esta é a segunda parte da estafa. O chamado prezo da enerxía obtéñeno a partir dunha “subasta”, onde so se ten en conta unha vez máis, os intereses empresariais. A perversidade chega a termos que pagar, o que eles denominan “déficit de tarifa”, outro invento para estafar ós consumidores.\nTamén é unha tarefa prioritaria para o sindicalismo de clase, enfrontar o atraco enerxético. As razóns quedan ben claras, a primeira é que este atraco vai dirixido @s traballador@s, que somos @s que pagamos o recibo. Os fogares pagamos o recibo da luz, tres veces máis caro que as grandes industrias. A segunda é tamén de fácil dedución, e é que a produción, xestión e distribución da enerxía en xeneral e a eléctrica en particular, non pode estar en mans privadas.\nTemos que plantexarmos como reivindicación da clase traballadora, a nacionalización deste sector estratéxico. O caso galego é o máis aberrante, exceptuando as térmicas de Meirama e As Pontes, o montante principal de produción está nas hidroeléctricas e as eólicas. Converteron algo que debería pertencer á sociedade no seu conxunto no negocio de catro. Iberdrola e Endesa, foron a segunda e terceira eléctrica europea con máis beneficios que, por suposto, non tributan impostos en Galicia, o cal lle engade un factor colonial á expropiación do que debería ser patrimonio de toda a nosa sociedade.


Lindeiros - Máis de 1.200 persoas no Entroido de Oroso\nBy Lindeiros on\t 24 Febreiro, 2020 Oroso\nOroso, 24 de febreiro do 2020 – Éxito de participación no Entroido de Oroso que viu como máis de 1.200 persoas enchían as rúas do nucleo urbano de Sigüeiro.\nAs comparsas e grupos participantes no Entroido saíron ás 17:30 horas do pavillón de deportes e fixeron un percorrido polas rúas de Sigüeiro. 30 foron on número total, entre adultos e infantís, que participaron no concurso no que se repartiron 3.000 euros en premios.\nA festa serviu tamén para entregar os premios do concurso de máscaras e de receitas denominado “en galego sabe mellor”.\nHoxe chega a quenda da festa de disfraces, cun discomóbil para nenos e nenas con dj, mascota e obradoiro de maquillaxe. Os asistentes poden colaborar levando filloas, orellas e outros produtos típicos de Entroido.\nA piscina municipal de Oroso será este ano gratuita


O Festival EME3 volve o espacio público - veredes\nA sétima edición do Festival Internacional de Arquitectura Eme3 volve trasladar a acción ao espazo público. Con este obxectivo, recupérase o formato de edicións anteriores e retómanse as intervencións e organización de actividades en diferentes localizaciones do centro da cidade, como solares ou espazos que quedaron degradados ou en desuso. O tema que centra o EME3_12, que se celebra do 27 de xuño ao 1 de xullo en Barcelona e conta con medio centenar de participantes de 17 países, é o concepto Bottom-Up. O lema é estudar e debater sobre a creación desde abaixo, con iniciativas xeradas a través da sociedade civil, froito da colaboración de diferentes colectivos.\nNo programa destaca a organización de Workshops ou talleres en diferentes espazos de Ciutat Vella, abertos ao público en xeral e gratuitos. Algunhas das actividades que máis poden chamar a atención pola posibilidade de cooperación cidadá, son o proxecto Raval Generator, dos berlineses Raumlabor, que participan por segundo ano consecutivo. Esta será a primeira oportunidade para ver e formar parte da a construción in situ do seu traballo, que consistirá na práctica dun taller experimental que busca a interactuación do equipo de Axel Timm, estudantes de arquitectura e asociacións locais no corazón do Raval.\nO Institute of Placemaking levará a cabo a construción dunha estrutura a base de materiais recuperados. Neste espazo se impartirán talleres que unen métodos de produción “faino ti mesmo” con sistemas de continuidade de recursos. Os madrileños Peixe Estudo presentarán o seu testeo metodológico para xerar infraestructuras físicas, incitando ao coñecemento propio do barrio, reforzando vínculos que faciliten aos veciños o seu autogestión. O colectivo BodyLab, formado por diseñadoras e arquitectas, impartirá un taller-experimento no que se relacionará o corpo co espazo e os seus incidencias mutuas. A través de instalacións, debuxos, imaxes e sons, o espazo baleiro convértese nunha oportunidade para o corpo de pensarse a si mesmo e explorar as súas posibilidades.\nOutras das propostas do Eme3_12 son a Escola de Calor, de Esther Planas; a Participación Visual de Roel Simons e os proxectos de todo pola Praxe, LaCol, ou 100×10 + Especulacciones.\nTags: Barcelona, Cataluña, conferencia, curso, eme3, espacio público, España, Europa, taller


CADETES. NUMANCIA, 1 – G. CARANZA “B”, 2.\nOS ERROS PUNTUAIS SENTENZAN OS DE ARES.\nPartido correspondente a 5ª xornada de liga (1ª fase) cadete, grupo B disputado na tarde do pasado sábado 10 de outubro, ás 16:30 h, no campo municipal de Prados Vellos (Ares) e que rematou con vitoria visitante. Ao descanso o resultado era de 1 – 0.\nNUMANCIA: Jorge (Álvaro), Diego (Iván), Jaime, Raúl (C), Lemos, Dani, Pablo Cavezza, Pablo Vascós, Alex Feal (Manu), Alex Saavedra (Martín) e Fran (Josema).\nG. CARANZA “B”: Ángel (Iván), Roberto (C), Iván, Sergio, Juan, Alejandro, Álvaro España (Marcos), Brais (Samuel), Álvaro Tenreiro (Alejandro), Víctor (Daniel) e Martín.\nAdestrador: Ismael Pedreiro Díaz.\nARBITRO: Miguel A. Piñón López. Amosoulle cartón amarelo os locais Raúl, Fran e Jaime. Polos visitantes viuno Víctor.\nDesde o inicio do partido o Numancia tivo que traballar moito para poder defenderse dos ataques do Caranza que se presentaba coa idea clara de tratar de xogar o balón. Ante isto o equipo local defendeuse con uñas e dentes; realizando moitas axudas en defensa e tratando de saír rápido á contra e conseguir facer dano ao equipo visitante. Durante a primeira parte apenas houbo ocasións claras de gol. Aínda que nunha delas o centrocampista local Pablo Vascós logrou sorprender ao porteiro rival cun forte e axustado disparo desde media distancia. Co resultado de 1 - 0 chegouse ao descanso.\nTras a reanudación o guión seguiu sendo o mesmo un Numancia moi sacrificado saíndo rápido e un Caranza tratando de combinar. Os minutos pasaban e o resultado seguía sen moverse. Comezaron os cambios e con eles o partido parecía chegar ao final co resultado de 1 - 0; pero a falta de 10 minutos unha internada por banda dereita terminou en gol do equipo visitante. Con iso o Numancia veu abaixo; todo o contrario que o seu rival quen seguiu con máis ganas se cabe para levar os tres puntos. E conseguiuno tras un fallo á hora de desfacerse do balón no medio do campo, montando unha contra que culminaron materializando o definitivo 1 - 2.\nEn definitiva, moito traballo defensivo que non serviu de nada polos fallos puntuais.\nO próximo fin de semana os cadetes do Numancia viaxarán ata terras orteganas onde xogarán a domicilio fronte o CD Cariño.


Hoxe rematei de ler este marabilloso libro de Montse Fajardo, cuxo título é "Un cesto de mazás". Tras ler esta novela case que me podo confirmar como un gran admirador desta autora, xa que me encanta a súa forma de escribir e sobre todo a gran capacidade que posúe para enganchar ao lector coa trama que envolve a cada unha das historias. Todas elas están ambientadas na época da Guerra Civil e no réxime franquista. De todos os personaxes que protagonizan cada unha destas historias, despréndese un sentimento de tristura, un sentimento de medo e, incluso, impotencia. Este libro é moi duro, xa que as cousas que tiña que facer a xente que viviu no réxime fascista por sobrevivir, eran moi duras. É un dos libros máis tristes que lin ata agora, sen dúbida, e nel abundan os temas como o exilio, a represión e a morte.\nPor outra parte, un dos aspectos que máis me gustou desta obra de Montse Fajardo foi, que conta a vida das persoas que viviron na época da Guerra Civil, cun enfoque biográfico, o que lle outorga unha maior emoción e realismo á obra.\nDebo dicir que esta foi unha das obras máis realistas que lin por dous motivos principalmente. O primeiro, o que dixen antes, que ao estar contada dun xeito biográfico, a obra adquire realismo; e o outro motivo polo que esta obra me pareceu moi realista, foi porque a novela está cargada dun gran sentimento e conmoción que se introducen no interior do corpo do lector e conseguen que este se meta de cheo na historia e se poña no lugar dos personaxes.\nTodas as persoas que me recomendaron este libro dixéronme que a historia que máis me ía gustar sería, "Levaron o fiscornio", e a verdade é que levaban toda a razón do mundo. Sen dúbida para min foi a historia máis dura e emocionante. Este relato está protagonizado por un home chamado Manolo, o cal tivo que estar agochado nunha corte situada ao lado da súa casa durante tres anos para que non o capturasen os gardas civís do réxime de Franco. Para evitar problemas, a súa muller non lle deixaba saír da casa ao seu fillo, Suso, porque ten medo de que este conte por aí que teñen escondido ao seu pai para que non sexa capturado polos fascistas. Cando les unha historia coma esta pónselle a un a pel de galiña, xa que ter que estar agochado durante tres anos nun cortello para que non te capturen uns tipos, os cales te queren matar tan só por ter ideas contrarias a eles, ten que ser máis que duro. Fixen referencia a este relato, pero todos os do libro son magníficos, como por exemplo "O bico afogado", outra historia que me encantou, xa que é duro que catro rapaces se teñan que criar coa súa avoa debido a que os franquistas capturaran aos seus pais. Pero o fragmento máis duro deste relato foi cando a nai se salva de ser matada polos falanxistas e cando regresa á súa casa a súa filla lle di que non a coñecía de nada, que ela nunca tivera nai. Desta historia o que máis me sorprendeu foi o final, xa que nel se descobre que a avoa lles dicía aos seus netos que os seus pais foran capturados por culpa da súa nai.\nEste libro tamén me serviu para aprender moitas cousas sobre a Guerra Civil, que ata agora eran descoñecidas para min e creo que esta obra nos pode axudar algo, aos alumnos de 4º da ESO, na elaboración do traballo sobre a Guerra Civil. E o seguinte libro que vou ler vai ser "Matriarcas", tamén de esta autora, da cal me falaron moi ben.\nCarla González Silva dixo...\nUn cesto de mazás é o libro que máis me gustou ata o de agora. Nesta ocasión tiven a gran oportunidade\nde coñecer e pasar un rato agradable coa autora desta magnífica obra e comentar o libro xunto con outros\nclubes de lectura. Anteriormente xa lera outro libro desta autora ( Matriarcas ) e tamén debo recoñecer que\nMontse Fajardo nesta obra reflicte as biografías de moitas testemuñas que nos mostran como se vivía aquela\népoca das guerras e todo o que se pode chegar a facer para salvarse da morte.\nA historia que máis me gustou deste libro foi 21 días nela, contase o sufrimento vivido de Antonio durante\nvinte e un días do seu fusilamento. Antonio escribe unha carta a mago de despedida para a súa familia e iso\né algo que realmente me conmocionou moito, ao igual que o sufrimento que posteriormente o pai de Antonio\nnos mostra neste relato.\nRecomendaríalle ler este libro xunto co de matriarcas a todo o mundo que mostre interese polo momento vivido\ndurante a Guerra Civil e o sufrimento que se pasaba naquela época, porque penso que moita das persoas da actualidade\nnon teñen coñecemento de todo isto que se conta nos libros de Montse Fajardo.\n19:33 do 6 de marzo de 2016


Mentres en EEUU os activistas polos dereitos dos animais están no top ten dos criminais máis buscados, en España a nova mal chamada Lei de Seguridade Cidadá busca amedrentar aos movementos sociais de toda índole\nA pesca galega vista por ollos salvadoreños\ndomingo 18, novembro 2012\nUn grupo de pescadores do Salvador pertencentes a unha das cooperativas que se puxeron en marcha grazas aos proxectos para o desenvolvemento da ONG Asemblea de Cooperación pola Paz visitaron Lira, Vigo, Baiona, Cangas, A Illa de Arousa, Vilagarcía de Arousa, Cee e Corcubión.\nMentres as plataformas que piden que sexa unha opción preferente nun divorcio presionan á Xunta con mocións locais, as asociacións en contra da medida alertan dos efectos negativos sobre os menores\nO Comercio Xusto galego reinvéntase para facer fronte á crise\nO valor engadido do ecolóxico e a persecución dunhas condicións dignas para os produtores locais tamén no Norte centran as celebracións do Día Mundial, esta fin de semana.\nO Fondo Galego de Cooperación e Solidariedade asesora a ONGD e concellos dos dous países para mellorar a loita contra a pobreza no mundo no proxecto Redes para o desenvolvemento\nA Axuda ao Desenvolvemento autonómica e local vese ameazada polos recortes orzamentarios e polo debate sobre se a actividade no exterior das ONGD debe estar xestionada polo Ministerio de Exteriores e polo Estado central.\nO 0’77% que porá en xaque o Congreso\nA comisión de Cooperación Internacional para o Desenvolvemento debaterá a proposta dunha asociación cántabra-galega para que se comprometan coa sensibilización e apoio á erradicación da fame e a pobreza no mundo.\nUn proxecto de cooperación galego que dificilmente se volverá repetir\nNon contou cunha campaña de publicidade, nin visibilidade institucional e nin sequera conta cun nome comercial, pero o proxecto Oxlajuj Tz’ikin é unha das xoias da cooperación para o desenvolvemento en Galicia. Un programa integral en Guatemala que é posible que non se poida volver repetir tras os recortes orzamentarios estatais e autonómicos nas partidas para Cooperación.\n“Unha mala reforma da lei podería traer de novo os abortos clandestinos”\nOposición, mulleres e profesionais médicos defenden a actual lei de prazos na interrupción voluntaria do embarazo, ao considerar que defende a autonomía da muller para decidir se ser nai ou non e que podemos encamiñar cara a unha maternidade forzosa.\nA pobreza, a corrupción e o machismo agóchanse detrás da trata de persoas, a prostitución, os feminicidios e os malos tratos familiares. Un mal endémico nun continente onde as autoridades miran para outro lado.\nGrazas á ONG Agareso ducias de internos do penal de A Lama teñen a posibilidade de seren xornalistas por unhas horas, sen esquecer que o obxectivo da radio e a revista do cárcere é que aprendan a convivir, a colaborar e a respectarse a si mesmos\n“Os máis vulnerables ante a crise son os e as inmigrantes”\nMoitas das persoas que quedan sen emprego atopan na familia unha vía de salvación. Unha rede de apoios coa que non contan milleiros de inmigrantes en desemprego, situación que empeora ao non ter papeis.


O teatro de Andaina, no Festiclown - Feafes Galicia\nUn ano máis, o Festival Internacional Festiclown desembarca en Vilagarcía de Arousa do 14 ao 19 de agosto, ofrecendo cinco días de actuacións, pasarrúas, galas e obradoiros. Nun cartel encabezado por actuacións de Leo Bassi e Pepe Viyuela, haberá cabida para compañías circenses, malabaristas, magos, cómicos e moitos artistas máis.\nEntre os afortunados de participar neste encontro atópanse os usuarios de Andaina, que terán a oportunidade de representar a súa obra teatral “Romeo e Xulieta” o sábado 13 de agosto ás 11:00 no Salón García da vila. Trátase dun espectáculo escrito e dirixido polo dramaturgo Fran Rei que reinterpreta, en clave de humor, a arquicoñecida obra de Shakespeare.\nAdemais das actuacións propiamente ditas, Festiclown tamén incluirá unha exposición fotográfica sobre a visita do colectivo de cooperación internacional Paiasos en Rebeldía ao campo de refuxiados de Idomeni (Grecia), así como debates e un coloquio que buscará derrubar os prexuízos de xénero existentes nesta disciplina escénica.\nSe queres sabes máis sobre o Festicown, pica aquí.


O Concello pon en marcha un 'Camiño a Camiño' habilitado á persoas con mobilidade reducida - Vigo al minuto\nO Concello vén de poñer en marcha «unha nova dimensión do Camiño a Camiño» que pasa por converter o monte en accesible para persoas con mobilidade reducida. O Concello dispón de tres cadeiras de rodas que contarán con dous portadores cada una delas, ademais dun guía que lles explicará os temas relacionados co patrimonio natural e artístico.\nO proxecto consiste en que familias con persoas con discapacidade ou mobilidade reducida poidan facer senderismo a través dos montes de Vigo. Os interesados solicitarán unha cadeira de rodas que levará aparellados dous porteadores e un guía que lles explicará temas vencellados coa interpretación do patrimonio natural e artístico do monte.\nPara este Camiño a camiño adaptado, o Concello conta con tres cadeiras de rodas, dous delas propiedade municipal e unha terceira doada pola Naviera Mar de Ons, un xesto que o rexedor agradeceu «pola súa sensibilidade».\nOs porteadores, segundo explicou o alcalde, serán xogadores e xogadoras do equipo Vigo Rugby Club masculino e feminino que recibirán unha remuneración por este servizo. O conxunto do orzamento deste programa ronda os 11.000€.


A Xunta convoca o 30 de agosto os titulares dos terreos afectados pola construción da senda entre o Covelo e Raxó, no concello de Poio, para formalizar as actas de ocupación | Xurado de Expropiación de Galicia\nInicio / Noticias / A Xunta convoca o 30 de agosto os titulares dos terreos afectados pola construción da senda entre o Covelo e Raxó, no concello de Poio, para formalizar as actas de ocupación\nCÉDULA do 20 de marzo de 2019 pola que se notifican as resolucións que fixan o prezo xusto de varios predios (expediente 2018001168 e un máis).\nCÉDULA do 20 de marzo de 2019 pola que se notifican as resolucións que fixan o prezo xusto de varios predios (expediente 2018000966 e seis máis).\nCÉDULA do 20 de marzo de 2019 pola que se notifica a Resolución do 31 de xaneiro de 2019 que fixa o prezo xusto do predio número 8, sito en Monforte de Lemos, r...\nCÉDULA do 20 de marzo de 2019 pola que se notifican as resolucións que fixan o prezo xusto de varios predios (expediente 2018000712 e seis máis).\nA Xunta convoca o 30 de agosto os titulares dos terreos afectados pola construción da senda entre o Covelo e Raxó, no concello de Poio, para formalizar as actas de ocupación\n06/08/2018 - 14:16\nSantiago de Compostela, 6 de agosto de 2018.- A Xunta convoca o 30 de agosto os titulares dos terreos afectados polas obras da senda peonil e ciclista na estrada PO-308, entre O Covelo e Raxó, para a formalización das actas de ocupación.\nOs propietarios das fincas deberán achegarse á Casa Consistorial de Poio, entre as 9:30 e as 13:00 horas, tal como recolle hoxe o Boletín Oficial da Provincia de Pontevedra.\nEsta actuación adxudicouse recentemente por un investimento de 1,6 millóns de euros á empresa Civis Global e conta cun prazo de execución de 12 meses.\nA intervención prevista ten por finalidade completar un itinerario seguro e sustentable entre a travesía de Samieira, en concreto, no punto de intersección co acceso á praias e ao porto de Covelo, ata o final da travesía de Raxó, onde conectará coas beirarrúas xa existentes en Dorrón. En total, serán 3,7 quilómetros de senda, entre o punto quilométrico 8+200 da estrada e o 11+890, completando as beirarrúas xa existentes nalgún dos treitos, e repartíndose entre 2,3 quilómetros pola marxe esquerda e 1,4 pola dereita.\nPrevense actuacións complementarias coma a dotación de zonas de aparcadoiro onde o espazo o permite; a instalación de sistemas de recollida das augas de drenaxe necesarios; a extensión dunha capa de rodadura no tramo inicial da travesía de Raxó; a renovación da sinalización vertical e a recolocación da iluminación nos tramos precisos.\nTrátase dun treito de estrada de características moi urbanas, con numerosas vivendas e actividade nas marxes da estrada, polo que a construción da senda, ademais de facilitar unha mobilidade sustentable, mellorará de forma moi notable a seguridade nos desprazamentos para os veciños e usuarios dos restaurantes da zona.\nEsta senda forma parte do conxunto de actuacións programadas pola Xunta no marco do Plan de sendas de Galicia para a comarca do Salnés. A mesma enmárcanse no proxecto de fomento da mobilidade sustentable para o que a Xunta conta con financiamento europeo procedente do programa operativo Feder Galicia 2014-2020.\nCómpre lembrar que a Xunta licitou o pasado 29 de xuño por máis de 1,5 millóns de euros as obras de mellora de seguridade viaria, na estrada PO-308 (Pontevedra–A Lanzada), entre o a intersección coa rúa de acceso ao peirao do Covelo e o miradoiro da Granxa, entre os concellos de Poio e Sanxenxo. Esta actuación e complementaria á desta senda, estando prevista a súa execución de forma simultánea, asegurando de este xeito a mellora integral deste tramo de estrada.


Xuízo do Prestige, Día 2 - Costa Da Morte - Que pasa na costa\nXuízo do Prestige, Día 2\nCamariñas Carnota Fisterra Muxía Costa da Morte verquido\nTan lento na instrución, tan veloz na execución. O que se estimaba que ía levar aló menos catro días se liquidou en dous.\nO xuízo pola catástrofe do Prestige retomarase o próximo 13 de novembro coa declaración do capitán do petroleiro, Apóstolos Mangouras e dos outros dous acusados presentes, despois de que este mércores se rematara, moito antes do previsto, co trámite para as cuestións procesuais. A admisión ou non das testificais e de probas periciais achegadas polas partes deberán ser resoltas agora polo que será primeiro auto do tribunal.\nA Sala fixara ata o 23 de outubro para as cuestións procesuais pero, finalmente, esta fase dábase esta maña por concluída.\nNesta segunda sesión as acusacións, Fiscalía, Avogacía do Estado, da Xunta e a defensa do ex-director xeral da Mariña Mercante, José Luis López Sors, rexeitaron a suspensión do xuízo tal e como formulara no primeiro día das vistas o avogado do capitán Mangouras diante da ausencia no mesmo da compañía “Universe Maritime”, xestora comercial do buque no momento do accidente.\n"Non está porque non quere", foron as verbas exactas do fiscal designado, Fiscal de Medioambiente de Galicia Álvaro García quen tamén recalcou que a defensa do capitán grego quere "evitar ser xulgado polos tribunais españois". Varias partes, entre elas a Avogacía do Estado e a da Xunta reserváronse o dereito a exercer accións civís si non se executa a responsabilidade civil contra esta compañía.\nA decisión de afastar o buque\nTamén houbo diferenzas entre Fiscalía e a representación de Nunca Máis no xuízo a conta da pericial presentada polo enxeñeiro naval Santiago Martín Criado (xa falecido) sobre a situación da estrutura do navío e a decisión de afastar este da costa.\nA fiscalía considera que o letrado que representa a esta plataforma pretendeu dalgún modo “desprestixiar” esta proba, algo que o mesmo avogado, Francisco Fernández, negou alegando que o citado informe, que abala as teses partidarias da decisión tomada aquel mes de novembro de afastar da costa o buque estando este xa gravemente afectado na súa solidez estrutural, foi elaborado por un técnico dos que participou naquel gabinete de crise constituído polo goberno, unha circunstancia que, ao entender do letrado de Nunca Máis “podería ter influído” á hora de elaborar ese informe de xeito independente.\nCun argumento similar o avogado de Mare Shipping, propietaria do barco, criticou este informe que, na súa opinión, "púxolle ao Estado en bandexa poder crucificar ó capitán". Ademais o mesmo avogado afirmou, fronte as teses das acusacións, que o buque non estivo en ningún momento "en situación de abandono".\nSegundo el, fronte o mal estado do Prestige que sosteñen a Fiscalía e diversas acusacións presentes na causa, a entidade Mare Shipping, propietaria e navieira do buque, defende a xestión técnica e comercial do petroleiro, que se tiña confiado, precisamente, a Universe Maritime, ausente no xuízo.\nSostén a navieira que "o buque tiña ao día os certificados, visitas e inspeccións do seu Estado de bandeira (das Bahamas) e estaba clasificado polo ABS (American Bureau of Shipping)" e que "as probas e inspeccións realizadas tralo afundimento non proporcionaron nada que acredite o mal estado do buque".\nDe tódolos xeitos, as partes rexeitaron a nulidade parcial do procedemento que pedía a defensa de Mangouras ou, no seu caso, o sobresemento da acusación por un delito contra o medioambiente, a principal das imputacións contra do capitán do Prestige.\nRetomarase o xuízo dentro dun mes\nAsí as cousas, receso e espera ata que, case dentro dun mes, o día mesmo do décimo aniversario da traxedia, o Capitan Mangouras abra a quenda de declaracións e reanude as vistas no xuízo pola catástrofe do Prestige.\nJosé Luís Louzán, enviado especial de QPC e GC.\nXuizo do Prestige, Día 1: Os acusados.\nQPC fará un seguemento especial do Xuizo do Prestige.\nO Xuizo do Prestige existe e ten data.\nUn plan de protección ambiental para a costa pero sen a costa.\nLimpando os grans de area.\n“Hoxe, limpamos outro Prestige”.\nOnde quedaron as axudas do Prestige?.\nTempo de ir ás crebas: Chapapote no Rostro.\nLorena Martínez: As cifras do Prestige.\nUnha documental de Isabel Coixet con acento da Costa pola Marea Blanca.\nAs Bodandes da Fala: Entrevista con Nacho Castro: "Sen os voluntarios…, morremos”.\nLorena Martínez: Man de Camelle.\nRetrato a tamaño natural.\nO Faro Fisterra ilumínase para dar as gracias aos Voluntarios.\nOs voluntarios que cambiaron a Costa\nOs voluntarios que cambiaron a Costa: Sole Méndez.\nOs voluntarios que cambiaron a Costa: Isaac.\nPepita, a primeira voluntaria do Prestige.\nCastellanos aos Afectados das Preferentes: "Agora manda a Troika"\nBaio acollerá un novo curso intensivo de á[email protected]\nA Pasarela da Fervenza do Ézaro supera a proba de carga e está case lista para abrir\nA Cruz Vermella en Vimianzo organiza un novo curso de Primeiros Auxilios\nEló non vale un mundo o Entroido de Fisterra?!\nMalpica vólcase co 8M\nFÚTBOL DA COSTA | 26/02/2020\nDUMBRÍA | 26/02/2020\nVIMIANZO | 26/02/2020\nFISTERRA | 26/02/2020\nMALPICA | 26/02/2020\nComo coidar a cultura: A cultura necesita co-responsabilidade\n“Somos familias aos que se nos está negando o dereito a unha sanidade pública digna”


Marketing de contidos: o xogo | Martech Zone\nXoves, xuño 5, 2014 Xoves, xuño 5, 2014 Douglas Karr\nA mercadotecnia de contidos non é unha ciencia de foguetes, pero require unha investigación, habilidade e estratexia para maximizar os beneficios. Na súa base, aseguramos que os nosos clientes escriben contido relevante, recente e frecuente sobre temas de interese. Asegurámonos de que temos os conceptos básicos dun camiño cara ao compromiso: o contido leva a unha chamada á acción que leva a unha conversión. E asegurámonos de que o cliente non só escribe publicacións no blog: está escribindo e producindo nunha variedade de soportes e tipos de medios para alcanzar os seus obxectivos.\nHai algunhas regras difíciles e rápidas para xogar e gañar no marketing de contidos, como só crear contido orixinal e ligar a outro contido popular e autoritario, pero realmente non importa se empeza con artigos web, blogs, correo electrónico, vídeo ... todos acaban traballando xuntos, así que empeza co que máis cómodo teñas. O importante é escribir para o seu público, compartir información valiosa e converterse nun recurso fiable.\nEsta infografía de SocialEars, unha solución de escoita social e análise de influencias que axuda aos clientes a analizar, escribir, publicar e promover o contido que atraerá aos clientes.\ntags: analizarartigosanálise de contidoMarketing de ContidoPromoverpromociónPublishos sociaisWhitepaperescribir


Se non te funcionarizas devolves a pasta da carreira\nO persoal laboral fixo que se comprometa a funcionarizarse, cobrará a carreira profesional. Pero que pasa co diñeiro se finalmente non se funcionariza? Que pasa se non se presenta ao proceso? E se non o supera? Tería que devolver o diñeiro cobrado?\nO texto do Acordo de Concertación que asinaron CCOO, UGT e Xunta, di o seguinte:\nO persoal laboral fixo [..] poderá acceder ao sistema de carreira profesional [..] se opta de maneira expresa e individualizada por acollerse ao proceso de funcionarización e o supera, momento en que se consolidarán as contías percibidas. [..]\nFunción Pública enleou o tema, e houbo numerosas notas informativas dos asinantes que deixaban entrever que non se devolvía o diñeiro se finalmente non se producía a funcionarización.\nDende a CIG viñamos advertindo a todo o persoal que da literalidade do Acordo se podía desprender que habería que devolver os cartos no caso de non funcionarizarse. É máis fixemos a pregunta nunha mesa xeral e o director xeral dixo que no decreto de funcionarización se aclararía ese asunto. Pois ben, no dito decreto non se aclarou nada e ten que ser nunha Orde de confección de nóminas onde quede aclarado este tema.\nE por fin se clarexa o embrollo: o persoal laboral fixo que asine a carreira profesional e se comprometa a funcionarizarse, se despois non se presenta ou suspende, ten que devolver a pasta cobrada.\nAsí o di na orde de confección de nóminas que sae no DOG do luns 15 de abril:\nTerceira. Reintegro de retribucións\nSegundo o previsto no Acordo entre a Xunta de Galicia e as organizacións sindicais CC.OO. e UGT para a implantación do réxime extraordinario de acceso ao grao I do sistema de carreira profesional do persoal funcionario de carreira da Administración xeral da Comunidade Autónoma de Galicia e do persoal laboral fixo do V Convenio colectivo único para o persoal laboral da Xunta de Galicia, aprobado polo Consello da Xunta o 28 de marzo de 2019, a non presentación da solicitude de participación no correspondente proceso de funcionarización que se convoque ou a non presentación, agás imposibilidade acreditada de non presentarse ao dito proceso, ou a non superación do correspondente proceso de funcionarización implicará o decaemento do encadramento no grao I con todos os seus efectos, polo tanto, dará lugar á dedución dos importes percibidos.


Aprobados os orzamentos da Deputación de Pontevedra para o ano 2021 nunha sesión tensa\nTemas: BNG PSOE PP ORZAMENTOS DEPUTACIóN DE PONTEVEDRA\nO PP reclamaba que o orzamento provincial tivese máis gasto social, axudas para autónomos e pemes, o aumento dos fondos do Plan Concellos e un plan de melloras nas estradas provinciais, entre outras medidas\nPor E.P. | SANTIAGO DE COMPOSTELA | 20/11/2020 | Actualizada ás 19:36\nO pleno da Deputación de Pontevedra aprobou este venres, nunha sesión tensa, os Orzamentos desta institución para o ano 2021.\nAs contas do goberno provincial ascenden ata os 164,5 millóns de euros e saíron adiante con 16 votos a favor. Pola súa banda, o PP abandonou a sesión sen votar ao non conseguir intervir cando o debate xa estaba finalizado.\nOs populares presentaran unha emenda á totalidade pedindo a retirada do documento dos orzamentos. O PP reclamaba que o orzamento provincial tivese máis gasto social, axudas para autónomos e pemes, o aumento dos fondos do Plan Concellos e un plan de melloras nas estradas provinciais, entre outras medidas.\nO portavoz do PP, Jorge Cubela, sinalou que "ante unha situación excepcional, a provincia precisa dunhas contas excepcionais".\nPola súa banda o deputado Carlos López Font, portavoz do grupo provincial do PSOE, defendeu que os orzamentos están baseados no crecemento do investimento público, e concibidos como "unha ferramenta para xerar actividade económica, emprego e cohesión social no marco da Axenda 2030".\nA actitude do Partido Popular foi obxecto de reproche por parte de Carlos Font que afirmou que "as máis elementais normas da Democracia indican que, finalizado o debate, non corresponde a ninguén máis intervir" e dixo que a protestade os deputados do PP "é exactamente o mesmo que sucedeu no Parlamento de Andalucía cando un deputado de Vox, con moi malas maneiras, abandonou o Pleno".\nO portavoz do BNG e vicepresidente da Deputación, César Mosquera, tamén foi moi crítico co Partido Popular por "falsificar datos" respecto da suposta subida de salarios no Goberno provincial.\n"Vostedes miraron as contas cos ollos cheos de sangue e, como non atoparon nada, fixeron unha noxenta interpretación das retribucións", dixo.\nSobre leste mesmo asunto, durante o debate, o portavoz socialista trasladou unha réplica ás declaracións do presidente provincial do PP e vicepresidente da Xunta, Alfonso Rueda, "rógolles que lle transmitan ao señor Rueda que o día que queira falamos de salarios, de sobres e de corrupción, e do que queira", dixo Font.\nPola súa banda, Mosquera elevou o gasto directo en favor dos concellos, sumando diversos servizos provinciais, ata os 75 millóns de euros. E sinalou que se a Xunta de Galicia asumise as súas competencias ao completo, en servizos como o Príncipe Felipe, a Escola de Cantaría, ou os centros do Areeiro ou Mouriscade, a Deputación de Pontevedra disporía de 20 millóns de euros máis que podería pór a disposición dos concellos.\nO vicepresidente concluíu que, unha vez incorporados os remanentes e posibles fondos europeos, a Deputación acabará manexando un Orzamento superior aos 200 millóns ao longo do ano próximo e recalcou que se trata das mellores contas para a provincia "porque converten aos concellos en protagonistas".\nDurante a celebración do pleno, CC.OO. escenificou diante do Pazo Provincial o "enterro da carreira profesional" dos funcionarios do organismo provincial, denunciando o "enchufismo" que, segundo este sindicato, derivará destes Orzamentos da Deputación.\nOs millóns que seguirán gastándose nas obras faraónicas do Caudillo de Vigo (en Balaídos imos xa polos 60 millóns e parece que a cousa non ten límites!) Mentras ROUBAN edificios destinados a Museo da Fotografía para bolos propagandísticos en tempos de Pandemia (?) Por non falar do TerraCeo a 20€ a entrada para VIPs das festas do verán (?) Non tiñamos se suprimir as Deputacións (?) https://twitter.com/00Gamela/status...


James Stirling (arquitecto) - Wikipedia, a enciclopedia libre\nPara outras páxinas con títulos homónimos véxase: James Stirling.\nFacultade de Historia da Universidade de Cambridge\nJames Frazer Stirling, nado en Glasgow o 22 de abril de 1926 e finado o 25 de xuño de 1992, foi un arquitecto escocés.\nEstudou arquitectura na Universidade de Liverpool. Rematados os seus estudos universitarios traballou durante varios anos nun estudo de arquitectos de Londres e establecendo logo o seu propio despacho, tamén en Londres, cun socio, James Gowan. Influenciados polas obras tardías de Le Corbusier, Stirling e o seu socio deseñaron varios edificios que marcaron un novo estilo, combinando nas fachadas o ladrillo co formigón visto. No 1963 separouse de Gowan, e no 1971 asociouse con Michael Wilford.\nPara Stirling un edificio debe reflectir o uso ao que é dedicado, e xa que son persoas as que protagonizan ese uso, o edificio debe amosar unha riqueza e unha variedade de elementos na súa fachada e non debe ser de ningún xeito simple. Así, por exemplo, un edificio dedicado a investigar ou amosar a historia, debe dispoñer de formas e elementos que evoquen os acontecementos históricos no transcurso das diferentes épocas. O xeito na que estas formas e elementos se combinan consitue para Stirling a arte da arquitectura. Deseñar edificios máis humanos é outra constante na traxectoria de Stirling. As consideracións humanísticas do edificio, dentro da súa contorna, dominan todo o relativo á estrutura, a estética e até a economía.\nNo 1981 Stirling recibiu o premio Pritzker, o galardón de maior prestixio internacional en arquitectura.\nJohnson (1979) · Barragán (1980) · Stirling (1981) · Roche (1982) · Ming Pei (1983) · Meier (1984) · Hollein (1985) · Böhm (1986) · Tange (1987) · Bunshaft, Niemeyer (1988) · Gehry (1989) · Rossi (1990) · Venturi (1991) · Siza (1992) · Maki (1993) · de Portzamparc (1994) · Ando (1995) · Moneo (1996) · Fehn (1997) · Piano (1998) · Foster (1999) · Koolhaas (2000) · Herzog e Meuron (2001) · Murcutt (2002) · Utzon (2003) · Hadid (2004) · Mayne (2005) · Mendes da Rocha (2006) · Rogers (2007) · Nouvel (2008) · Zumthor (2009) · SANAA (2010) · Souto de Moura (2011) · Wang Shu (2012)\nTraído desde "http://gl.wikipedia.org/w/index.php?title=James_Stirling_(arquitecto)&oldid=2894162"\tCategorías: Arquitectos escocesesPremio PritzkerNados en 1926Finados en 1992\tMenú de navegación\nA última modificación desta páxina foi o 24 de marzo de 2013 ás 18:41.


viño / vino – vaitraballar\nArquivo de categoría:viño / vino\nTiñamos abandonada a sección de viños, así que imos retomala. É un mencía, de nome Menciño, o tomei nunha cea e chamoume a atención, unhas semanas despois o atopei no supermercado. Ronda os 4,75€ a botella. Poñeríame a falar de sabores afrutados, taninos… pero a verdade é que non teño nin idea de cata deSeguir lendo “Mencía Menciño”\nPublicado porstuka Febreiro 28, 2010 Publicado enviño / vino4 comentarios en Mencía Menciño\nHoxe, un rioja: Lagunilla Viña Artal Crianza\nFacía moito tempo que non recomendaba un viño, pero hoxe non sei porque, pero apetéceme unha copiña de Rioja con un cachiño de queixo. Lembrando que teño por casa, recordo que hai unha botella de Lagunilla viña Artal crianza, que claramente me está pedindo que a descorche ;-). Pois nada, teremos que facerlle caso. EntónSeguir lendo “Hoxe, un rioja: Lagunilla Viña Artal Crianza”\nPublicado pordavidef Marzo 17, 2008 Publicado enviño / vino4 comentarios en Hoxe, un rioja: Lagunilla Viña Artal Crianza\nLos Molinos Crianza: quedando moi ben por menos de 2 euros e medio\n¡¡ menos de 2 euros e medio eh !! telo en conta cando provedes este viño porque a relación calidade/precio, dende o meu punto de vista é fantástica. Trátase dun Valdepeñas tinto que forma parte dos meus recomendados, sen dúbida. Tamén provei o Reserva i é fabuloso, pero fabuloso eh.. e daquela andaba sobre osSeguir lendo “Los Molinos Crianza: quedando moi ben por menos de 2 euros e medio”\nPublicado pordavidef Xuño 7, 2007 Publicado enviño / vinoDeixa un comentario en Los Molinos Crianza: quedando moi ben por menos de 2 euros e medio


A expansión da economía galega modérase | Universidade de Vigo\nO crecemento foi catro décimas menor que en 2017\nSantiago Lago, Fernando González Laxe, Patricio Sanchez e José Francisco Armesto\nDUVI Ourense 28/03/2019\nO documento foi presentado no Centro Social Abanca de Santiago de Compostela polo seu coordinador e polos membros do Foro Económico de Galicia e autores tamén do informe Santiago Lago, Patricio Sánchez e José Francisco Armesto. Nesta ocasión xunto coa análise das contas económicas do ano 2018 e a síntese estatística dos indicadores de conxuntura, o traballo compleméntase cun comentario sobre o emprendemento e benestar laboral percibido en Galicia, redactado por Isabel Novo.\nNa senda da converxencia\nSegundo explican en nota de prensa desde o Foro Económico de Galicia, tras medrar un 2,6% no cuarto trimestre do ano 2018, o PIB galego pechou o ano cun crecemento medio interanual do 2,8%, catro décimas menos que o ano precedente. “A pesar desta ralentización no ritmo de crecemento, Galicia logra superar por terceiro ano consecutivo o avance da economía española, que presenta unha medra do 2,5%”, engaden. Co inicio da recuperación económica, detállase desde a entidade, “Galicia retoma a senda de converxencia coa Unión Europea dos 28 perdida no período de crise, unha converxencia que se mantén neste momento de ralentización económica”. Este mellor comportamento da economía galega, indican, mantense tamén na comparativa coa zona comunitaria, que presenta un crecemento dun 1,9%, ou da zona euro, do 1,8%.\nO informe presentado este xoves tamén recolle que Galicia presenta no cuarto trimestre do ano unha contración tanto das exportacións (-1,8%) como das importacións (-1,4%), feito que non acontecía dende o primeiro trimestre de 2015. No conxunto do ano, detállase no documento, as vendas das empresas galegas ao exterior medraron un 3,4% en relación ao ano anterior. A diferenza do acontecido no ano anterior, tanto as exportacións como as importacións medran en Galicia por riba do rexistrado no conxunto do estado (2,2% e 3,6%, respectivamente).\nCon este contexto, desde o Foro Económico de Galicia indican que “sorprende o positivo comportamento do mercado de traballo galego, que presenta un significativo incremento da ocupación e unha redución do desemprego”. Así, detallan, a taxa de paro descende ata o 13,3%, a porcentaxe máis baixa dende o ano 2010 (15,3%). Tamén destacan como por sexto ano consecutivo o mercado de traballo galego presenta unha caída da poboación activa. “A diferenza do acontecido no conxunto do estado, onde a poboación activa racha a súa tendencia descendente iniciada en 2013, a poboación activa galega redúcese no último ano en case 5000 persoas, para situarse en 1.243.500 persoas, unha caída do 0’4%”. A perda de poboación en Galicia, indican desde a entidade, é “especial intensa no caso da poboación activa con idades comprendidas entre 25 e 34 anos, con descensos continuados dende o ano 2008”.\nO Foro Económico de Galicia é unha plataforma de transferencia de coñecemento das universidades e empresas galegas á sociedade. Está integrada por profesorado das tres universidades galegas, empresariado e directivos de referencia e xornalistas especializados en divulgación económica, reunindo a un total de máis de 60 persoas referentes para a análise e confección de propostas para a economía galega.


Future Oceans Lab na fase de participación dos grupos de interese de INTEMARES – Future Oceans Lab\nLIFE + IP + INTEMARES , como paso de seguimento de LIFE + INDEMARES , está considerado o maior proxecto de conservación mariña de Europa. LIFE IP INTEMARES impulsa o seu traballo cara a unha xestión integradora, innovadora e participativa da rede mariña Natura 2000 en España. O seu obxectivo é alcanzar unha forte rede mariña de áreas de protección da natureza indicadas en Natura 2000 e pensou que a participación dunha ampla e activa participación e un sólido coñecemento científico adaptado para a toma de decisións.\nDado que a actividade de investigación FOL evoluciona arredor das áreas mariñas protexidas, Diego Salgueiro asistiu a semana pasada ao taller INTEMARES , situado na Coruña (un dos oito talleres que o proxecto está a realizar en España). O obxectivo deste conxunto de talleres é iniciar a fase participativa cos grupos de interese, con metodoloxías innovadoras para xestionar con éxito as áreas mariñas.\nDespois dunha breve presentación de rompedor de xeo, os participantes participaron nun método científico chamado Intelixencia Colectiva . Comezando pola clasificación de límites (previamente identificados) en tipoloxías que bloquean o establecemento de áreas da rede Natura 2000 , avanzaron cara á identificación dos límites máis importantes e deseño continuo de interaccións entre eles. O resultado deste paso é un mapa conceptual de comentarios, causas e consecuencias dos límites. Durante toda a metodoloxía, as decisións tomáronse por consenso e regras democráticas.\nFinalmente, por pequenos grupos, os participantes discutiron as posibles opcións para resolver os límites clave trazados que ameazan a rede Natura 2000 en casos da vida real con accións específicas, programadas e a escala.


marzo 2011 | Biblioteca do CEIP Barrié de la Maza\nLIPDUB IES A FONSAGRADA\nMirade e admirade o magnífico traballo dos compañeir@s do IES Fontem Albei DA FONSAGRADA para explicar a C.D.U. (Clasificación Decimal Universal: sistema de clasificación do coñecemento que consiste en dividilo en dez grandes campos que permiten ordear e catalogar as obras nunha biblioteca). Trátase dunha especie de xogo onde o espectador debe ir identificando nas esceas os números e cores alusivos ás diferentes áreas temáticas:\nEtiquetas: Biblioteca, lipdub, Videos\nREDEIRAS É UN BLOG ESPECIAL, é un caderno de Poesía Experimental, de "redeiras" que irán texendo con imaxes, con palabras, con silencios, con complicidade...anaquiños do sentir das nosas nenas e nenos. Un Proxecto de Normalización e Dinamización Lingüística entre centros no que colaboramos este curso coas seguintes poesías visuais...\nZAPATOS POLA PAZ, DE CARMEN LODEIRO(CONTADORA DE SOÑOS) E ALUMN@S DE PRIMARIA\nRECICLAMOS, EQUIPO DE DINAMIZACIÓN DE CONVIVENCIA, INFANTIL E PRIMARIA\nPRATOS, POESÍA VISUAL DE 6ºB DE PRIMARIA, PROFE FERNANDO\nPROGRAMA DA TERCEIRA SEMANA DA POESÍA\nEste ano adicamos a Semana da Poesía ás mulleres poetisas galegas.\nTemos previsto moitas actividades: videos recitando poesías en lugares distintos e especiais, recital poético, poemas pola megafonía, poesías visuais... Aquí está o noso programa completo.\nANÍMATE A PARTICIPAR E CONVIRTETE NUN/NUNHA POETA! (Dinamización lingüística, Dinamización biblioteca)\nCONTO NA BIBLIOTECA: O VERDE MOLA!\nMamaiña a que organizou a Contadora de Soños hoxe na biblioteca! Había leprechauns por todas partes! Como me divertin! Eu e todos os que viñeron a ver o conto titulado O VERDE MOLA! e que escenificaron na Biblioteca os alumn@s de 6º. Presta moita atención, sobre todo á sorpresa final!\nAquí pódese ler o conto, ao chegar ao final terás a canción.(Grazas ao CEIP FRIÁNS-TEIS DE VIGO por tan fermosa canción)\nE que tal se aprendes a letra da canción? HAPPY SAN PATRICK´S DAY!\nEtiquetas: Coidado da terra, Conto de Irlanda, Contos ilustrados por nós, Irlanda máxica\nLembrades que para conmemorar o día da muller traballadora fixemos unha exposición de poesías visuais representando distintas ocupacións?\nO grupo galego LUAR NA LUBRE ten una preciosa canción, titulada CENTEÁS, adicada as mulleres que traballaban na costa de Cariño e que colleron o autobús en Centeás para ir a cidade na percura dun traballo mellor. A nai do poeta, Xabier Cordal, autor da poesía que lle da nome a canción, era unha delas.\nNeste video podes escoitala, nunha homenaxe a todas as mulleres do mundo non só as galegas.\nImaxe da entrada LEANDRO LAMAS\nEtiquetas: Eventos, Exposicións, poesía visual, Poesías\nA CONTADORA DE SOÑOS, a miña colega de aventuras, é a encargada de presentar a festa do entroido celebrada no noso cole. Eu paseino de marabilla porque fun de paseo cos titiriteiros de sexto, xa me veredes nalgunha foto e tamén no video de momentos divertidos.\nO entroido deste ano foi adicado a terra xalleira. Vacas, corvos, espantallos, cociñeiros,troiteiros, músicos da banda e feirantes encheron o noso cole e o pobo de Santa Comba coa súa cor e sorrisos.\nPublicado por en 20:48 0 comentarios\nO Axente Souto veu visitarnos a Biblioteca para dar unha charla sobre os riscos de Internet.\nQuere resaltar que teñades moito coidado coas redes sociais, especialmente FACEBOOK E TWITTER.\nOs dous consellos máis importantes son:\nPROTEXER A INTIMIDADE\nNON ACEPTAR A NADIE QUE NON COÑEZADES.\nA TRADICIÓN DO BURRO\nDende Dinamización Lingüística quérese recuperar a tradición do burro no entroido.\nPara eso temos un marabilloso taboeiro con moita información.\nApetéceche botarlle unha ollada?\no Burro No Entroido\nEtiquetas: Cultura galega, Entroido\nVISITA DE LOIS OREIRO, ESCRITOR\nHoxe tivemos unha visita fantástica! O escritor Lois Oreiro veu visitarnos a Biblioteca e sabedes? e tío de Santi de 5º C.\nEscribiu un libro sobre Santa Comba porque estaba buscando onde nacía o Río Xallas e ninguén sabía donde era exactamente. El dí que nacía no anonimato.\nContounos que temos que estar moi orguiosos de vivir en Santa Comba porque é o unico lugar de Europa que ten un río que desemboca nunha cascada.\nE que foi unha terra de espias dos nazis, durante a Segunda Guerra Mundial, porque o wolframio das minas de Barilongo era moi importante.\nQue podemos ser o que queiramos ser porque ser de Santa Comba é unha\nE que se os mestres ensinan a pensar, ensinan a ser mellores e podemos ser máis felices.\nQuedei abraiado con esta visita tan estupenda!\nEtiquetas: Escritores, Proxecto Santa Comba e comarca, Visitas


Unha taberna convertida en referente gastronómico\nEn 1986 nacía sobre unha antiga taberna compostelá La Bodeguilla de San Roque, unha casa de comidas comprometida coa cidade e coa cultura galega, que celebrou xa as súas vodas de prata.\nOs pratos de sempre en novos e modernos locais onde facer da comidas un auténtico pracer.\nSituada, como o seu nome indica, no barrio de San Roque, en pleno casco histórico de Santiago, La Bodeguilla converteuse ao longo destes 26 anos de existencia nun referente gastronómico e cultural da cidade. Recuperando o espírito das tabernas como lugares de convivencia e diálogo, este coqueto restaurante é xa todo un referente entre composteláns, turistas e peregrinos.\nPrecisamente coincidindo coa celebración do seu 25 aniversario, realizou unha homenaxe ao Camiño de Santiago mostrando, mes a mes, o acervo gastronómico, rico e fecundo, das terras que atravesa, desde Aragón, que centrou a carta de xaneiro, ata Compostela, que pechou as xornadas en xullo. A proposta incluia tamén catas dos viños de cada área.\nPorque a enoloxía é outra das apostas da casa, especialmente preocupada por dignificar o viño galego, que tan ben acompaña á oferta gastronómica do local: xamón e pan con tomate, revoltos, cogomelos, polbo, peixes do día, tenreira galega, carnes ibéricas, etc.\nConsiderado un auténtico “tesouro da terra”, La Bodeguilla coida o seu servizo para que o cliente poida gozalo ao máximo, o que lles valeu numerosos recoñecementos como a mellor carta da Ribeira Sacra por parte da Asociación de Catadoras “Gallaecia”.\nAs novas Bodeguillas\nO éxito da Bodeguilla de San Roque levou a crear dous novos centros, La Bodeguilla de San Lázaro e, moito máis recentemente, La Bodeguilla de Santa Marta. En ambos os dous as suxestións do día están marcadas pola elaboración de peixes, carnes e verduras de tempada, produtos “da praza” que comparten protagonismo coas tradicionais ensaladas ou as “tixolas” de polbo, cogomelos...


Rede Galega en apoio ás persoas Refuxiadas: A Rede Galega en Apoio ás Persoas Refuxiadas convoca novas mobilizacións en toda Galicia\nNo manifesto da Rede, atópanse todas as demandas.\nAs vías de entrada a Europa\nHoxe, as vías de entrada a Europa son un dos lugares máis perigosos do mundo. Desde abril, confirmouse a morte de 881 persoas por estas vías e a desaparición no mar doutras 1.044. De moitas outras nunca se saberá nada. Nas vías de entrada a Europa morre xente por moitas causas. Afogamento, asasinatos, suicidios, enfermidades curables, desnutrición, esgotamento, atropelos, incendios... Isto sucede en Turquía, pero tamén en Grecia, en Ceuta e Melilla, en Calais e ata en Noruega. As vías de entrada a Europa, en lugar de ser un camiño seguro cara á liberdade, convertéronse nun embude criminal onde non existen pasos seguros e as persoas vense empuxadas cara á rutas perigosas nas que son vítimas de abusos, violacións, extorsións, etc.\nDesde novembro de 2015, cando se activou o sistema de recolocación, ata hoxe, o Estado español acolleu a 126 persoas, na súa maioría de Siria e Iraq, que entraron a través de Grecia, principalmente, e de Italia. Galicia non recibiu ningunha destas persoas.


O MpDC critica firmemente a suspensión do dereito á educación e á liberdade relixiosa dunha nena en Lugo - MpDC\nO MpDC critica firmemente a suspensión do dereito á educación e á liberdade relixiosa dunha nena en Lugo\nWritten By MpDC on 16/10/09 | 17:55\nO diario El Progreso informou hoxe que a xefatura territorial de Educación resolveu sobre o caso dunha alumna de relixión musulmá escolarizada nun centro da capital que levaba un mes sen asistir a clase despois de que a dirección do centro lle comunicase que non podía asistir co veo. A alumna negouse a quitar o pano porque “non é unha gorra ou un piercing” senón que ten un sentido relixioso, indica o proxenitor, e desde entón non volveu a clase. Finalmente, Educación decidiu onte “permitir” que a moza asista co dito veo.\nO Movemento polos Dereitos Civís expresa o seu maior rexeitamento á actitude de Educación e cre que nunca se lle debería ter impedido a clase á alumna, e menos de forma cautelar. Para o colectivo, o feito supón unha violación dos dereitos fundamentais, sabendo como se sabe que vivimos nun estado aconfesional e laico e se non se escoitan protestas polas cruces que queden nas escolas tampouco se deben formalizar queixas contra esta outra manifestación relixosa.\nCon que argumentos se pode “permitir ou non permitir”, se pregunta o MpDC, que unha nena asista á escola polo motivo que foi apartada dela? Acaso se non se lles vai deixar ir á clase a todas e todos aqueles cativos que leven cruces nunha cadea ao pescozo? Tal discriminación non é propia dun estado como o que nos din que temos.\nSegundo relatou o pai da pequena, a nena acudiu á presentación do curso co veo posto “e vestimenta normal” e a directora fíxolle saber -a través doutra alumna marroquí que fixo de intérprete, pois a moza aínda non se desenvolve noutra lingua- que tiña que quitar o veo islámico para asistir á clase. A nena, asegura o seu pai, “volveu a casa chorando” porque porta o veo “por gusto, non por obrigación” e non quere quitalo “nin aquí nin en Marrocos”.\nComo informa o diario lugués, o pai da cativa sinalou que “non ten outras obxeccións co currículo escolar” que deberá seguir a súa filla en Galiza, pois en Educación despexáronlle as súas dúbidas acerca do ensino relixioso e confirmáronlle que non está obrigada a estudar relixión católica.\nNeste sentido, o colectivo polos Dereitos Civís pregúntase como é que ninguén se pronunciou alarmado por tal afirmación, xa que como vai estar unha alumna ou alumno obrigado a estudar tal materia? Desde que se aprobara a LOE as ensinanzas relixiosas son optativas.\nPublicado por MpDC en 17:55\nEtiquetas: Concello de Lugo, Dereito das Persoas, Dereito de reunión e manifestación


Como usar o anexo do pene, como poñelo, instrucións - Titan Gel\nHai moitos dispositivos deseñados para aumentar o tamaño da virilidade, para dar unha experiencia inesquecible durante a intimidade. Os anexos especiais son especialmente populares entre eles. Non é necesario prepararse para o seu uso, desenvolver ningunha habilidade. Só precisa saber usar o anexo do pene e seguir estritamente as instrucións.\nPor que precisa unha boquilla\nUsar un accesorio para o pene axuda a resolver unha serie de problemas. Coa axuda destes dispositivos íntimos, conséguense os seguintes resultados:\nun aumento do diámetro do falo. Un pene delgado non pode encaixar ben na vaxina e, polo tanto, ambas as parellas non reciben sensacións agradables do sexo;\nalargamento da virilidade. Non todas as posicións durante o coito son adecuadas para aqueles cun pene curto. A adaptación contribúe á solución deste problema. Por exemplo, cando se usa unha boquilla de silicona dobre de 17 cm de longo, calquera tipo converterase nun xigante sexual;\ndando alivio ao corpo. O accesorio é capaz de imitar veas saíntes, unha cabeza voluminosa. En consecuencia, o compañeiro recibe sensacións completamente novas e inesquecibles;\nprolongación da erección. É posible proporcionar unha intensa carreira de sangue ao órgano. A erección faise persistente e duradeira;\nmellorar a calidade de vida sexual. Os accesorios con antenas e paredes nervadas están deseñados para estimular aínda máis as zonas eróxenas femininas. Debido a isto, a vida íntima vólvese diversa, chea de emocións.\nAsí, os anexos non só alivian a un home de complexos e esconden defectos físicos, senón que tamén fan que a vida sexual dunha parella de namorados sexa o máis diversa posible. Esta é unha boa forma de sorprender á túa parella cunha erección firme e dar un forte orgasmo.\nComo poñer o dispositivo correctamente\nÉ bastante sinxelo poñer a boquilla no pene. O principal é escoller un accesorio de acordo coa lonxitude e o diámetro da dignidade do home. Neste caso, realízanse as seguintes accións:\nO bordo do dispositivo enrólase aproximadamente un terzo.\nO aire libérase do accesorio.\nPon o accesorio do mesmo xeito que un preservativo. O bordo está despregado sobre a dignidade masculina ou tirado realizando movementos circulares.\nEste método considérase o máis correcto. Ao mesmo tempo, créase un baleiro dentro do accesorio e nótase o axuste máis axustado.\nSe un home usa dispositivos equipados cun accesorio adicional, que é unha correa elástica, o procedemento é algo diferente. Inicialmente, a correa esténdese e fíxase ao redor da circunferencia do escroto. Só despois ponse o accesorio en si.\nRecoméndase usar un lubricante para facilitar o proceso de vestir. É certo, unha cantidade moi pequena de lubricante debe aplicarse ao órgano. Se non, o produto esvarará e caerá.\nO accesorio para a ampliación do pene inclúe instrucións que describen paso a paso como usar o produto. Debe cumprirse para protexerse e prolongar a vida útil da boquilla:\ncoloque o dispositivo do pene, que está nun estado completamente erecto;\ndesde fóra, o produto está recuberto de graxa. Se non, durante a intimidade, a parella sentirá molestias;\na duración do uso do accesorio non debe exceder a media hora;\nse aparece molestias, prodúcese dor, o dispositivo elimínase inmediatamente;\npara non danar os delicados tecidos do pene, selecciónase un xoguete íntimo tendo en conta estritamente o tamaño do falo;\ncoloque o produto con coidado, sen problemas. Deste xeito é posible evitar a aparición de sensacións desagradables e facer o procedemento o máis cómodo posible.\nPodo volver solicitar\nA vantaxe deste dispositivo é que se pode usar máis dunha vez. O principal é seguir as regras de coidado do produto.\nEntre as características do uso do accesorio, distínguense as seguintes:\ndespois de cada uso, lávase completamente cunha solución de xabón. Está estrictamente prohibido recorrer ao procesamento do produto con pos cáusticos, disolventes e outras substancias cáusticas;\nantes de usar un xoguete íntimo, límpase cun antiséptico, que non contén alcol;\npara gardar o accesorio, elixe un lugar fresco e seco, protexido da luz solar;\nAs boquillas pechadas deben lavarse e tratarse cun antiséptico inmediatamente despois da conclusión da exaculación.\nCoidar o produto é bastante sinxelo, pero moi importante. Só se segues todas as recomendacións, o accesorio poderá servir durante moito tempo. Se non, será inadecuado para unha maior operación despois de só un par de usos.\nOs anexos teñen moitas vantaxes, pero ás veces os homes néganse a usalos. Isto débese ao seguinte:\na cabeza perde parte da súa sensibilidade. A intimidade faise duradeira, pero resulta moi problemático obter pracer dela;\ninicialmente, cando se usa o produto, prodúcense molestias. É provocada pola fricción e o contacto directo dun corpo estraño con partes sensibles do falo;\nse un home realiza movementos excesivamente nítidos durante a relación sexual, existe o risco de que a boquilla se desprenda e permaneza na vaxina. Ás veces resulta imposible extraelo sen a axuda dun médico;\nse o dispositivo non está seleccionado para o diámetro, prodúcese unha molestia grave. Tamén son posibles os trastornos circulatorios. Co uso prolongado destes produtos, existe o risco de enfermidades graves. Mesmo a necrose tisular non está excluída;\no material do que está feito o accesorio é capaz de provocar unha reacción alérxica.\nO accesorio para o pene é un dispositivo fácil de usar que che permite darlle á túa vida íntima unha experiencia completamente nova. O principal é seguir as regras para usar xoguetes tan íntimos e coidalos adecuadamente. Ao mesmo tempo, non se observarán cambios negativos. O uso do produto só causará emocións positivas.


I trail do románico ⋅ Plume\nWritten by ghose — July 23, 2019\nen Santiago de Breixa, Silleda\nUnha das razóns polas que vou a carreiras populares é porque me permite coñecer lugares que de outro xeito sería moi improbable que coñecese. Na comarca do Deza, a carón de Silleda e non lonxe de Vilatuxe, atópase o lugar de Santiago de Breixa, unha pequena parroquia coa súa igrexa do século XIII e que servía de inicio e fin de este "trail".\nSupoño, esto é suposición miña, que en próximas edicións (se as houbese), intentarán minimizar esas partes "aburridas" que son necesarias para unir os tramos utilizando carreiros novos e pistas. Mais esto é un traballo importante de limpeza e mantemento do camiños, sinalización e seguridade, sempre hai que respetar a organización das probas e valorar o esforzo feito.\nChegando ao mirador da fervenza había que ir facendo equilibrios ao longo dun canal artificial da condución da auga que quizáis era o máis dificil da ruta :P O canal incluso pasa por pequenos túneles excavados na rocha e supoño que serve para levar a auga (abondosa incluso a mediados de xullo) ate zonas de regadío na chaira adxacente. As vistas desde o mirador e a ponte na parte inferior son moi bonitas, así como o pequeno paseo ao longo do río que tanto se parece a outros que vemos en tantas carreiras. Correr cos arumes do laureiro e outras plantas, ao fresco da sombra de carballos, co son da auga que tamén corre ao teu lado, ... é moi agradable.\nNa meta tiñan preparadas bebida, froita, empanada, tortilla, chourizo, queixo, ... que desparecían por arte de maixa nada máis chegar a mesa :D\nA valoración da xornada foi totalmente positiva, coa ruta perfectamente sinalizada, con voluntarios e policía local nas estradas e cruces perigosos, avituallamento correcto nos puntos indicados, atención áxil na área administrativa, un speaker que non se me fixo pesado :P ...\nCrédito foto superior para mrps, participante da andaina.


Radio Rexurdimento.gal: Cambiar de política, defender os dereitos sociolaborais.\nCambiar de política, defender os dereitos sociolaborais.\nA crise económica non ten as súas causas nin as súas respostas no mercado de traballo. A nosa experiencia ensínanos que ningunha reforma da lexislación laboral serviu para crear emprego, senón que a recuperación económica e o crecemento proveñen doutros factores. O panorama español mostra grandes desequilibrios sectoriais e territoriais, na conformación do mercado de traballo coa mesma lexislación laboral estatal.\nA reforma do mercado de traballo promulgada polo RDL 10/2010, do 16 de xuño, é prexudicial porque impón un cambio desigual na regulación do traballo que empeora e fai retroceder as garantías sobre o emprego dos traballadores. E é contraproducente porque desgasta o diálogo social como método de goberno proporcionado das relacións laborais e porque fracasa na intención de cambiar o modelo de crecemento sobre o que se deben asentar as relacións económicas e sociais nunha perspectiva de saída da crise.\nA reforma laboral do RDL 10/2010 non ten relación co recorte do déficit nin coa contención do gasto público. Tampouco busca a recuperación económica. Diríxese a outroobxectivo: abarata, facilita e subvenciona o despedimento, obstaculizando e debilitando o control xudicial deste, modifica de xeito moi significativo as causas para os despedimentos obxectivos por causas económicas, tecnolóxicas, organizativas ou de produción; non impide a fraude na contratación temporal nin impón límites eficaces a esta, rompe o sistema de negociación colectiva sectorial a través do seu inaplicación nas empresas que aleguen dificultades económicas, dá un impulso á precarización a través das ETTs en varios sectores sensibles e de risco, como a construción e as Administracións públicas e liberaliza as axencias privadas de colocación.\nO RDL 10/2010 sitúa ao ordenamento xurídico laboral español entre os niveis máis baixos da protección dos traballadores europeos. Aumenta o autoritarismo na empresa e erosiona as garantías dos dereitos laborais, autolesionando así de forma grave o sistema democrático de relacións laborais. Con iso ignórase que existe unha relación directa entre economías fortes con crecemento equilibrado e sistemas de plena tutela de dereitos laborais e un sindicalismo con relevantes poderes de regulación das relacións laborais. A reforma laboral aprobada impide que se fale dun cambio de modelo económico, porque non é posible desenvolver unha economía sostible e competitiva cun modelo laboral cada vez máis precario e regresivo. Considerar que o modelo laboral e o modelo produtivo non se interrelacionan mutuamente é un grave e oneroso erro que nos persegue ao longo de moitas décadas.\nMáis alá da reforma laboral, o Goberno parece decidido a "queimar as naves" na súa deriva liberal de sacrificar dereitos laborais e de protección social ante os mercados financeiros e anuncia agresivos recortes en materia de pensións, así como de prestacións sociais, sanidade, servizos sociais e outras, que poderían reflectirse nos Presupostos Xerais do Estado de 2011.\nBaixo a escusa de facer sostible o Estado de Benestar, redúcense dereitos conquistados tras ardua e longa loita: para mantelo, debilítanse unha e outra vez os seus piares ata a súa práctica demolición. Mentres tanto, temos unha presión fiscal sensiblemente menor que a media do noso ámbito europeo, claramente inxusta e regresiva e con insoportables niveis de fraude sen que se teña vontade decidida de perseguilo eficazmente.\nOs cidadáns temos que reaccionar ante este aluvión de medidas inxustas e regresivas que reducen os nosos dereitos como traballadores e como suxeitos activos na vida social e política. Concibimos a participación democrática como un proceso permanente e continuo que non se reduce só á participación electoral para a formación dos órganos lexislativos da nación. Cremos que a folga xeral non é só unha forma de exteriorizar un conflito social amplo e profundo, senón ante todo un acto decisivo de participación democrática que expresa, mediante a paralización das actividades produtivas e de servizos dun país determinado, a importancia do traballo na sociedade do século XXI e a necesidade que se respecten os dereitos laborais como condición de cidadanía plena.\nPor iso as mulleres e os homes que asinamos este Manifesto, dende a nosa variada situación de universitarios e profesionais de todo tipo, expresamos publicamente a nosa opinión, de sumarnos á convocatoria de folga xeral para o día 29 de setembro na idea que este acto de participación democrática e cidadá obrigue aos poderes públicos a cambiar de política, abandonando esta reformas globalmente regresivas e socialmente inxustas.\nRadio Rexurdimento.gal, adhírese a este Manifesto e apoia á convocatoria de Folga Xeral do vindeiro día 29 de setembro de 2010.\nFonte: The Parapanda Tribune


O Dépor volve caer (1-0) | Página Oficial del R.C. Deportivo de La Coruña\nO Dépor volve caer (1-0)\nApós a esperanzadora vitoria da pasada fin de semana fronte ao Guijuelo, Rubén de la Barrera apostou pola continuidade no once para buscar o segundo dos vitais triunfos para poder seguir soñando cos primeiros postos da clasificación. Enfronte un Racing de Ferrol co mesmo obxectivo que os branquiazuis, polo que o partido tivo o esperado guion da igualdade.\nEmpezou metendo balóns á área o equipo local nunha falta lateral colgada por Álex López que obrigou a Lucho García a saír de puños antes de que o remate dos verdes marchásese desviado. Tres minutos despois repetiuse a escena, pero en xogada e con Seoane centrando, que obrigou ao corte da zaga branquiazul nunha acción que acabou embarullada e cun disparo desde a frontal tamén alto.\nVinte e cinco minutos houbo que esperar para que o Dépor pisase área rival pero logrou facelo coa mellor ocasión até ese momento. Bóveda por banda dereita combinou con Rayco que gañou liña de fondo para pór o balón ao segundo pau, onde Héctor Hernández conseguiu rematar seco e duro abaixo para obrigar a intervir a Diego Rivas. Un Diego Rivas que na xogada seguinte volveu salvar ao seu equipo sacando con apuros o remate de cabeza picado de Uche á saída do córner. Tres saques de esquina consecutivos e o disparo de Héctor pecharon o primeiro asedio branquiazul no partido. Non puido ter unha ocasión mellor minutos despois Raí porque ao recibir un pase filtrado co que quedaba só diante do porteiro, os colexiados sinalaron un fóra de xogo inexistente.\nVillares desviado desde a frontal ao cazar un rexeite da zaga do Racing e unha rápida contra inciada por Lara e completada por Eneko, que centrou raso ao momento de penalti para o remate de Raí, atallado pola perna de Quintana, puxeron o epílogo ao primeiro tempo.\nEntre a xeira de ocasións e o descanso, moito fútbol no centro do campo, presión, xogo duro e dificultade para mover o balón nun partido trabado e practicamente sen chegadas que no segundo tempo foi máis do mesmo.\nA diferenza, a puntaría do Racing nada máis renovarse o partido. Un disparo raso cruzado de Pep Caballé ante o que nada puido facer Lucho serviu para pór o 1-0, ao cabo final, no marcador. O 2-0 puido chegar por mediación de Elsinho que, de cabeza, obrigou a unha boa intervención do noso gardameta.\nO Dépor tentou buscar o empate aínda que poucas ocasións logrou xerar para iso. Rayco dubidou disparar coa zurda cando encaraba a Diego Rivas e Fornos aproveitou a dúbida para roubarlla e iniciar unha contra na que Mujaid gañoulle a partida a Joselu que o tentou en xogada individual.\nO autor do gol, Pep Caballé, bateu co interior nunha boa ocasión que supuxo a última chegada clara do Racing con vinte minutos aínda por diante. Nese tempo unha falta directa de Borja Galán lanzada con demasiada rosca, un remate picado de Beauvue entrando desde atrás e obrigando a unha gran intervención de Diego Rivas foi toda a bagaxe ofensiva do Dépor que estivo preto de supor polo menos un empate que nunca chegou.\nRacing de Ferrol: Diego Rivas, Seoane, Pumar, Jon García (Jeferson Quintana min. 20), Quique Fornos, Álex López (Juan Viacava, min. 66), Elsinho, Peñaloza, David Rodríguez (Dani Neto, min. 61), Pep Caballé e Joselu.\nRC Deportivo: Lucho García, Bóveda, Granero, Mujaid, Héctor, Agbo, Borges (Keko, min. 63), Villares, Raí, Lara (Borja Galán, min. 63) e Rayco (Claudio, min. 73).\nGoles: 1-0 Pep Caballé (min. 58).\nÁrbitro: Pardeiro Ponte (c. cántabro). Amoestou a Mujaid (min. 28), Jeferson Quintana (min. 36), David Rodríguez (min. 54), Seoane (min. 72), Borja Galán (min. 81), Joselu (min. 90).\nIncidencias: partido da 15ª xornada da Segunda División B, Grupo 1-A, disputado no Estadio da Malata a porta pechada.


O Concello de Teo forma un comité para avaliar a vulnerabilidade fronte ao Teito do petróleo e planificar medidas paliativas | Véspera de Nada\nEsta semana tivemos a ocasión de participar nun momento decisivo para o camiñar do noso país cara a sustentabilidade: o concello de Teo en aplicación da resolución aprobada en agosto do 2009, constitui o Comité Técnico que ha estudar ata que punto o concello e os cidadáns se van ver afectados pola escaseza e carestía do petróleo (consecuencia de ter chegado este ao seu punto máximo de extracción a nivel mundial) e que tamén elaborará un Plan de medidas conducentes a minimizar as consecuencias deste feito.\nEste Comité é o primeiro en toda Galiza e en todo o Estado Español en afrontar o traballo que xa outros municipios de países como Estados Unidos de América, Reino Unido ou Australia levan facendo desde hai algúns anos, unha vez tomaron conciencia da proximidade do fenómeno do peak-oil. Así dentro das denominadas Transition Towns e Post-Carbon Cities son cada vez máis as localidades pequenas, vilas medianas e grandes cidades que teñen desenvolto estudos de vulnerabilidade e plans de acción como os que agora pretende elaborar este comité teense.\nA xuntanza foi o día 27 e dela deu conta o web do propio concello.\nLamentablemente, un feito de tanta trascendencia non foi recollido axeitadamente polos principais medios de comunicación galegos, que aínda fan ouvido xordos a un problema que leva meses ocupando páxinas nos xornais doutros países, como The Guardian no Reino Unido ou La Vanguardia en Catalunya.\nPor suposto desde Véspera de Nada iremos informando dos avances deste grupo que de maneira aberta irá implicando a máis especialistas e tamén a persoas e colectivos do propio concello.\nPara nós é unha grande responsabilidade, pero que asumimos con entusiasmo, poder colaborar co primeiro concello galego que olla de fronte a esta inminente e grave problemática. Agardamos poder achegar informacións e suxestións prácticas ao concello e aos seus cidadáns, entre os que tamén temos previsto facer difusión dun problema que malia ser aínda tan descoñecido entre o público, hanos afectar profundamente a todos e en todos os aspectos da vida. Sabemos que a participación de Xoán Ramón Doldán García, unha das persoas que máis leva feito por difundir o problema do Teito do petróleo no noso país, e que fai parte da denominada Economía Ecolóxica, dotará aos resultados deste Comité dunha perspectiva científica e social de primeiro nível.\nPodemos aledarnos de que hoxe temos xa a primeira localidade galega que deu o primeiro paso para liberarse da dependencia do petróleo.\n← Segundo Repsol-YPF pensar en que o petróleo se acabe ‘non é realista’! Grecia seica non poderá pagar as súas débedas… e logo nós si?! →\n9 thoughts on “O Concello de Teo forma un comité para avaliar a vulnerabilidade fronte ao Teito do petróleo e planificar medidas paliativas”\nPingback: Tweets that mention Véspera de nada » Blog Archive » O Concello de Teo forma un comité para avaliar a vulnerabilidade fronte ao Teito do petróleo e planificar medidas paliativas -- Topsy.com


Treixadura Animará a 50 Feira Do Cocido Cun Concerto Na Praza Da Igrexa - Lindeiros\nTreixadura Animará a 50 Feira Do Cocido Cun Concerto Na Praza Da Igrexa\nBy Lindeiros on\t 10 Xaneiro, 2018 Lalín\nLalín, 10 de xaneiro do 208 – O grupo de música tradicional, Treixadura, actuará o vindeiro día 4 de febreiro en Lalín dentro dos actos da 50 edición da Feira do Cocido.\nTreixadura é unha referencia na música popular galega e será a protagonista do serán o día no que a Feira cumpre as vodas de ouro. O concerto desenvolverase na Praza da Igrexa a partir das 20.00 horas e o repertorio estará formado polos temas máis tradicionais do grupo así como outros novos. A actividade foi presentada no Museo Municipal coa asistencia do alcalde, Rafael Cuíña, o concelleiro de Turismo, Francisco Vilariño, o concelleiro de Novas Tecnoloxías e amigo persoal de membros do grupo, Tomás Vilariño, e os compoñentes de Treixadura, Toño Domínguez e Xurxo Raposo.\nFrancisco Vilariño abriu o acto de presentación indicando que o Concello de Lalín quixo contar na tarde da Feira do Cocido “cun grupo potente e acorde coa importancia que ten esta edición da Feira do Cocido e que responde ao que representa Treixadura,”. “Coa aposta por un grupo galego tan recoñecido e de tanta calidade” -engadiu- “dende o Goberno tamén buscamos que os milleiros de persoas que seguro que se van achegar pola mañá á Feira continúen na nosa vila despois de comer un cocido”.\nPechou o acto de presentación o alcalde, Rafael Cuíña, sinalando que na xornada central da Feira “tamén buscamos propostas que simbolicen a noso país, a nosa cultura, a nosa lingua e a nosa terra e consideramos que Trixadura está no primeiro nivel da “trincheira” na defensa de todos estes factores que queremos simbolizar”. Así mesmo, tamén apuntou que a celebración deste concerto responde ao obxectivo de buscar que a xente non marche despois dos actos centrais do festexo e que coma nos anos anteriores ateigue o pobo ata ben entrada a noite favorecendo a nosa hostalería e enchedo de ambiente Lalín.\nAxenda Bisbarra Festas e Feiras Música Treixadura\nPrevious ArticleA Xunta aproba o primeiro Plan Xeral de Frades\nNext Article O portugués Rui Taipa na Gentalha do Pichel


Boletín Informativo das 09:00 horas do día 11/08/2019 | Axega\nBoletín Informativo das 09:00 horas do día 11/08/2019\nDúas persoas trasladadas e varias feridas leves tras unha colisión entre un autobús e un ciclista en Vigo\nUn accidente entre un autobús urbano e un ciclista saldouse con dúas persoas trasladadas ao Hospital de Povisa.\nO 112 Galicia tivo constancia dos feitos ás 22:00. Segundo a información facilitada aos xestores do Centro Integrado de Atención ás Emerxencias, varias persoas resultaron feridas de diversa consideración despois que un autobús chocara con un ciclista no Paseo de Alfonso XII, en Vigo.\nAdemais dos profesionais de Urxencias Sanitarias de Galicia-061, tamén acudiron ao lugar do incidente os axentes da Policía Local. Desde o 112 Galicia, informouse por precaución aos Bombeiros de Vigo e aos membros de Protección Civil.\nFinalmente, os servizos de emerxencia confirmaron que as persoas feridas atopábanse liberadas e accesibles e que a maioría era de carácter leve. Sen embargo, outras dúas persoas tiveron que ser trasladadas en ambulancia por mor das lesións sufridas a causa do impacto.


BIBLIOCASTELO A PEDRA: 01/12/13\nA entrada do noso cole encheuse de cor e ilusión grazas as postais de Nadal que fixeron os nosos alumnos e alumnas.\nComa sempre, a dose de creatividade e orixinalidade vese superada amplamente ano tras ano. Noraboa a todos e todas, polos fantásticos traballos presentados e en especial ao alumnado seleccionado dos distintos cursos.\nPublicado por Bibliocastelo A Pedra ás 21:40 Ningún comentario:\nEtiquetas: Dinamización, Nadal\nLER E AGASALLAR EN GALEGO\nGuías de lectura en galego elaboradas pola Coordinadora de Dinamización Linguística, coas suxestións dos centros públicos do Morrazo.\nPublicado por Bibliocastelo A Pedra ás 16:29 Ningún comentario:\nEtiquetas: Dinamización, Guías de lectura\nOs Reis Magos diríxense a todos os nenos e nenas galegos a través dunhas fermosas cartas que podedes ver e ler nesta presentacións:\nPublicado por Bibliocastelo A Pedra ás 16:16 Ningún comentario:\nUN NADAL CHEO DE ILUSIÓNS\nDende o Bibliocastelo desexámosvos un fermoso Nadal cheo de libros e ilusións. Esta é a nosa guía de lecturas con novidades e recomendacións para estas datas.\nUn novo número da revista OLLOS DE AULA, e xa van once.\nPublicado por Bibliocastelo A Pedra ás 20:54 Ningún comentario:\nEtiquetas: Dinamización, Ollos de aula\nBIBLIOTECA XOAN FARIAS( CEIP DE PAZOS)\n"A grandeza da vida non consiste en non caer nunca, se non en levantarnos cada vez que caemos"\nMorre aos 95 anos o ex-presidente de Sudáfrica e Premio Nobel da Paz.\nMandela é un símbolo a nivel mundial que fixo da súa vida unha loita polas inxustizas e que cambiou a historia de Sudáfrica.\nEstaba chamado a ser o xefe dunha tribu e acabou converténdose no avó de todo un pobo.\nNelson Mandela, preso político máis famoso da historia, preparou as armas para responder ao acoso do Apartheid, pero conseguiu o Nobel da Paz e o respecto de toda a Comunidade Internacional. Mandela representa a universalidade dos dereitos civís.\nNestes videos pódese ver de maneira moi resumida a súa traxectoria vital.\nDende aquí o noso pequeno homenaxe de despedida para este loitador " A morte é algo inevitable. Cando un home fixo todo o que creu necesario polo seu pobo ou país, pode descansar en paz. Creo que eu cumplín con ese deber, por iso descansarei en paz por toda a eternidade"\nPublicado por Bibliocastelo A Pedra ás 20:38 Ningún comentario:\n▼ decembro 2013 (6)